MINISZETRELNÖKSÉG

dr. Gulyás Gergely

Miniszterelnökséget vezető miniszter úr részére

Budapest

Pf.: 6.

1357

Tisztelt Miniszter úr!

Budapest Főváros II. Kerületi Önkormányzat megalkotta a fás szárú növények védelméről, kivágásáról és pótlásáról szóló 11/2019. (III. 29.) önkormányzati rendeletét. A rendelet alkalmazása óta eltelt időben világossá vált, hogy a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény 3. § (2) bekezdésében foglaltak szankcióként történő alkalmazása nem visszatartó erő az illegális fakivágások esetében. A jogszabályhely alapján a közigazgatási bírság felső határa - a jogsértő személyétől függően - természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet. A közigazgatási bírság felső határát az önkormányzati rendeletben a jogsértés jellegével arányban kell megállapítani.

A Kúria Önkormányzat Tanácsának Köf.5037/2018/4., Köf.5001/2019/4. és KÖF.5024/2019/4. számú határozatai úgy rendelkeznek, hogy aki jogszabályban, hatósági határozatban, közvetlenül alkalmazandó közösségi jogi aktusban megállapított, közvetlenül vagy közvetve a környezet védelmét szolgáló előírást megszeg, illetve határértéket túllép, a jogsértő magatartás súlyához - így különösen az általa okozott környezetszennyezés, illetőleg környezetkárosítás mértékéhez, időtartamához és ismétlődéséhez - igazodó ***környezetvédelmi bírságot köteles fizetni***.

A környezet védelmének általános szabályairól szóló 1995. évi LIII. törvény (a továbbiakban: Kvt.) 110. § (7) bekezdés 6. pontja hatalmazza fel a Kormányt, hogy a környezetvédelmi bírságok fajtáit és mértékét, megállapításának módját rendeletben megállapítsa.

Mindezek alapján, figyelemmel Magyarország Alaptörvénye 32. cikk (1) j) pontjában foglaltakra is, kérem, hogy Magyarország Kormánya a Kvt. 110. § (7) bekezdés 6. pontjában foglalt felhatalmazás alapján **alkossa meg a környezetvédelmi bírságok fajtáiról és mértékéről, megállapításának módjáról szóló rendeletét.** Ebben tegye lehetővé, hogy az önkormányzatok az általános bírságolási szabályoktól eltérő – magasabb összegű – bírsággal szankcionálhassák a favédelemmel kapcsolatos szabályok megsértőit.

Budapest, 2020. szeptember …..

Tisztelettel:

Őrsi Gergely

polgármester